Rt straha (1991)

***Rt straha*** () američki je psihološki triler iz 1991. kojeg je režirao Martin Scorsese i remake istoimenog filma iz 1962. Glavne uloge glume Robert De Niro, Nick Nolte, Jessica Lange i Juliette Lewis uz kameo uloge Gregoryja Pecka, Roberta Mitchuma i Martina Balsama, koji su glumili u originalnom filmu. Film pripovijeda priču o osuđenom silovatelju koji, koristeći uglavnom novo znanje o zakonu i brojne rupe u zakonu, traži osvetu protiv bivšeg javnog branioca kojeg krivi za svoju 14-godišnju zatvorsku kaznu zbog namjerno loše taktika odbrane tokom suđenja.

Film je dobio pozitivne kritike i bio nominiran za Oscara i Zlatni globus za najboljeg glumca (De Niro) i najbolju sporednu glumicu (Lewis).

## Radnja 
Sam Bowden (Nick Nolte) advokat je u blizini Wilmingtona (Sjeverna Karolina). Max Cady (Robert De Niro) bivši je klijent kojeg je Bowden branio prije 14 godina kada je radio kao javni branilac u Atlanti. Cadyju je suđeno zbog nasilnog silovanja jedne mlade žene. Zapanjen Cadyjevim zločinom i hvalisanjem da je silovao još dvije žene, Bowden sakrije dokaze koji bi mogli umanjiti Cadyjevu kaznu ili čak osigurati oslobađajuću presudu. Cady je kasnije proučavao pravo u zatvoru i preuzeo svoju odbranu, neuspješno ulažući žalbu nekoliko puta. Nakon puštanja iz zatvora, Cady pronalazi Bowdena i nagovještava da zna da je Bowden sakrio izvještaj.

U nastavku nekoliko incidenata u koje je upetljan Cady pogađaju Bowdenovu porodicu, koju čine njegova supruga Leigh (Jessica Lange) i njihova tinejdžerska kćerka Danielle (Juliette Lewis). Porodični pas je otrovan. Cady vreba u blizini njihovog imanja. Bowden pokušava uhapsiti Cadyja, ali policijski poručnik Elgart (Robert Mitchum) kaže da nema dokaza o zločinu. U baru, Cady se sastaje s Lori Davis (Illeana Douglas), Bowdenovom kolegicom s kojom možda ima ljubavnu aferu. U njenoj kuću, Cady joj sveže ruke lisicama iza leđa, brutalno pretuče, siluje je i slomi ruku. Lori odbija podnijeti tužbu, posramljena zbog onoga što se dogodilo. Bowden zapošljava privatnog detektiva Claudea Kerseka (Joe Don Baker) da prati Cadyja.

Cady se kasnije približava Danielli u njenoj školi lažno se predstavljajući kao njen novi učitelj dramske scene i poljubi je. Bowden ga upozorava da ostavi na miru njega i njegovu porodicu ili da trpi posljedice. Cady potajno snimi razgovor. Kersek nagovara Bowdena da unajmi trojicu muškaraca da pretuku Cadyja i zastraše ga, ali dok Bowden gleda iz skrovišta, Cady brutalno pretuče svoje napadače. Cady koristi snimljene Bowdenove prijetnje i svoje povrede da podnese zahtjev za zabranu prilaska protiv Bowdena. Cadyjev novi advokat, Lee Heller (Gregory Peck), podnosi tužbu Državnoj advokatskoj komori Sjeverne Karoline, obećavajući da će Bowden biti izbačen.

Kersek sumnja da bi Cady mogao pokušati ući u Bowdenovu kuću tokom Bowdenovog saslušanja pred komorom. Oni lažiraju Bowdenov odlazak i skrivaju se u kući, nadajući se da će Cady provaliti kako bi se mogao ubiti u samoodbrani. Cady ubija Kerseka i kućnu pomoćnicu i uspije pobjeći. Bowden, Leigh i Danielle otkrivaju tijela. Uznemireni, bježe u svoju brodicu, koja je usidrena uz Rt straha. Cady ih slijedi tako što se veže za šasiju njihovog automobila. Napada porodicu na brodu, premlaćuje i veže Bowdena i priprema se da siluje Leigh i Danielle dok Bowden gleda. Danielle zaspreja Cadyja zapaljivom tekućinom dok pripaljuje cigaru i primorava ga da skoči s broda kako bi ugasio vatru. Međutim, Cady se uhvati za uže i povuče nazad na brod.

Dok brod ljulja jaka oluja, jako spržen Cady suočava Bowdena s lažnim suđenjem. Oluja ga obara s nogu, omogućujući Bowdenu da ga savlada dok žene stižu do obale. Bowden koristi Cadyjeve lisice kako bi ga svezao. Kada brod udari u stijenu i biva uništen, borba se nastavlja na obali. Bijesna bujica nosi Cadyja daleko, a on se utopi. Bowden opere krv sa svojih ruku prije nego se ponovno pridruži Leigh i Danielli na obali rijeke.

## Uloge 
* Robert De Niro kao Max Cady
* Nick Nolte kao Sam Bowden
* Jessica Lange kao Leigh Bowden
* Juliette Lewis kao Danielle Bowden
* Joe Don Baker kao Claude Kersek
* Robert Mitchum kao poručnik Elgart
* Gregory Peck kao Lee Heller
* Illeana Douglas kao Lori Davis
* Fred Dalton Thompson kao Tom Broadbent
* Zully Montero kao Graciella
* Martin Balsam kao sudija

## Produkcija 
Wesley Strick je adaptirao scenarij iz originalnog scenarija Jamesa R. Webba, koji je bio adaptacija romana Johna D. MacDonalda, *The Executioners*.

Na početku ga je razvijao Steven Spielberg, koji je na kraju odlučio da je previše nasilan i predao ga je Scorseseu da se vrati *Schindlerovoj listi*, koju je Scorsese odlučio ne snimati. Spielberg je ostao kao producent, kroz svoj Amblin Entertainment, ali je odlučio da ne bude lično potpisan na završenom filmu.

Snimanje se odvijalo u Fort Lauderdale (Florida) gdje su snimljene Bowdenova kuća i druge lokacije na tom području. Scene u močvari snimljene su u John U. Lloyd State Parku u Hollywoodu (Florida). Zbog tropske oluje koja je pogodila područje na kojem su snimali, ekipa je morala čekati četiri dana da se oluja smiri da mogu stvoriti vlastitu oluju.

Nick Nolte je viši od Roberta De Niroa, ali za film, Nolte je izgubio na težini, a De Niro je razvio mišiće da bi izgledao kao snažniji čovjek. De Niro je navodno smanjio masno tkivo na četiri posto.

## Kritike 
Film je dobio uglavnom pozitivne kritike, uz pohvalu glume, režije i montaže. Na sajtu Rotten Tomatoes ima rejting od 76%, zasnovan na 46 kritika, s prosječnom ocjenom 7,1 od 10. Na sajtu Metacritic film ima rezultat 73 od 100, zasnovan na 9 kritika.

Roger Ebert dao je filmu 3 zvjezdice od 4, komentirajući: "*Rt Straha* je impresivno snimljen film, pokazujući da je Scorsese majstor tradicionalnog holivudskog žanra, da ima sposobnost da ga oblikuje prema vlastitim temama i opsesijama. Ali, gledajući ovaj film od 35 miliona dolara, velike zvijezde, specijalne efekte, pitam se predstavlja li dobar predznak od najboljeg režisera u poslu".

## Nominacije 
Film je bio nominiran za dva Oscara, za najbolju glavnu ulogu (Robert De Niro) i najbolju sporednu žensku ulogu (Juliette Lewis).

De Niro je bio nominiran i za Zlatni globus za najboljeg glumca - drama, a Juliette Lewis za Zlatni globus za najbolju sporednu glumicu.

*Rt straha* je bio nominiran i za dvije BAFTA nagrade, za najbolju fotografiju i najbolju montažu.

## Reference 
## Vanjski linkovi 
* 
* 
* 
* 

Kategorija:Filmovi iz 1991.
Kategorija:Američki filmovi
Kategorija:Američki trileri
Kategorija:Filmovi na engleskom jeziku
Kategorija:Filmovi u režiji Martina Scorsesea
Kategorija:Filmovi snimljeni na Floridi
Kategorija:Filmovi Amblin Entertainmenta